බණ්ඩාරගම, මාරාව ප්‍රදේශයේදී ගවයෙකු ප්‍රවාහනය කළ සුඛෝපභෝගී වෑන් රථයක් පොලිස් නිලධාරීන් විසින් නැවත්වීමට සංඥා කිරීමේදී එහි සිටි පිරිසක් විසින් එම පොලිස් නිලධාරීන්ට වෙඩි තැබීමට උත්සහකර තිබෙනවා.අද (18) අලුයම මෙම සිදුවීම සිදුව ඇති අතර එහිදී පොලිසිය පෙරලා සිදුකළ වෙඩි තැබීමේදී වෑන් රථය අටුලුගම, මාරාව ප්‍රධාන මාර්ගයේ දමා සැකකරුවන් පලාගොස් තිබුණා.අප වාර්තාකරු සඳහන් කළේ එහි තිබී ටී 56 වර්ගයේ ගිනි අවියක් සහ පිහියක් පොලිසිය විසින් සොයාගෙන ඇති අතර පුද්ගලයින් සිව් දෙනෙකුගේ පාවහන් හමුවී ඇති බවයි.වෑන් රථයේ අංකය ව්‍යාජ ලෙස වෙනස් කර තිබූ බවද එහි හිමිකරු පානදුර උතුර ප්‍රදේශයේ පදිංචිකරුවෙකු බවද මේ වනවිට අනාවරනය වී තිබෙනවා.එම පුද්ගලයින් කලක් තිස්සේ ගව ජාවාරමේ නිරත වී ඇති බවයි පොලිසිය ප්‍රකාශ කළේ.බණ්ඩාරගම පොලිසිය විසින් සැකකරුවන් හඳුනාගෙන ඇති අතර අත්අඩංගුවට ගැනීමේ මෙහෙයුම් මේ වනවිට ක්‍රියාත්මකයි.